સરમુખત્યારશાહીની એડી નીચે દબાયેલું નોર્થ કોરિયા અત્યંત વિચિત્ર રાષ્ટ્ર છે. ત્યાંના રાજધાની પ્યોંગયોંગમાં ખૂલેલું નવું પ્રાણીસંગ્રાહલય એવીજ એક વિચિત્ર બાબત માટે ચર્ચામાં આવ્યું છે. ચર્ચાનું કેન્દ્ર છે એ પ્રાણીસંગ્રહાલયમાં રહેલી મા ચિમ્પાન્ઝી એઝાલિયા. આ ચિમ્પાન્ઝી સિગારેટ પીવાની શોખીન છે. તે રોજની ૨૦ સિગારેટ ફૂંકી જાય છે. ૧૮ વર્ષની આ ચિમ્પાન્ઝીએ જાતે જ કોઈક રીતે સિગારેટ પીવાનું શીખી લીધેલું. એ પછી તો એના ટ્રેઈનરે એને આ બાબતે પ્રોત્સાહન આપ્યું અને હવે એ માણસની જેમ જ સિગારેટ પીવા લાગી છે.